Kuigi USA ja Hiina vastasseis tulevikus kindlasti süveneb, seisab Moskva Hiina-probleemi ees varem kui USA. Hiina  sõltuvus USA-st majanduslikult ei ole võrreldav Venemaaga. USA on Hiina suurim turg ja vähemalt lähiajal ei saa Peking lubada selle kaotust. Mida on Venel Hiinale või mõnele teisele strateegilisele partnerile pakkuda? Näpuotsaga moderniseeritud vanemat relvastust, natuke investeeringuid ja hääl ÜRO JN-s. Selleks ajaks on hiinlased ostnud venelastelt kõik, mis tehnoloogia osas vähegi väärtuslik. Ülejäänud on kokku varastatud, osa asju toodetakse vene litsentsi alusel. Siis jäävad Moskval suhetes Hiinaga  ainult probleemid.